ROHKEM KUI 20 KASTITÄIT: FBI viis Trumpi kodust kaasa ülisalajasi dokumente
Mitte kunagi varem pole ühegi Ühendriikide endise riigipea kodu kriminaaluurimise käigus läbi otsitud. Kaasa võetud dokumentide seas oli ka salajasi materjale, läbiotsimise subjekt ise aga väidab, et kõik materjalid olid tegelikult salastamata – ise ta ju need avas!
Nüüdseks on teada, et möödunud esmaspäeval toimunud FBI haarangus, mis toimus USA eelmise presidendi residentsis, võeti muu hulgas kaasa kaustatäis fotosid, armuandmise määrus Trumpi pikaaegsele toetajale Roger Stone'ile (kes tõepoolest ka vanglast pääses), üks käsitsi kirjutatud ülestähendus ning mingid materjalid, mis olid märgistatud pealkirjaga „Prantsusmaa president“. Kokku viisid FBI uurijad kaasa 11 dokumendikausta või -komplekti, mis mahtusid ära enam kui 20 suurde kasti.